google/wiki40b huggingface dataset:
Ekoturismo

Ang ekoturismo ay isang uri ng turismo na may kinalaman sa pag bisita ng maselan, malinis at hindi pa nagalaw na mga natural na lugar, na may layunin na mababang epekto at karaniwan ay maliit na proporsyong alternatibo sa pamantayan ng komersyal (maramihan) na tursimo.
Ang layunin nito ay magbigay ng impormasyon sa turista, magbigay pondo para sa pagpapanatili ng ekolohiya, mapakinabanganan ng direkta ang pangkabuhayan na pagunlad at politikal na pagbibigay-kapangyarihan ng lokal na komunidad, o pagyamanin ang paggalang sa iba’t ibang kultura at para sa karapatang pangtao. Mula pa noong dekada 1980, ang ekoturismo ay itinuturing na kritikal na pagsisikap ng mga taong maka-kalikasan para maranasan ng mga susunod ng henerasyon ang mga destinasyon na hindi pa pinapakialaman ng mga tao. May i-ilan na programang pamantasan ang gumagamit nito para sa depinisyon ng ekotursimo.
Ang ekotursimo ay karaniwan na nakikialam sa mga buhay ng parte ng natural na kapaligiran. Ang ekoturismo rin ay nakatutok sa responsableng paglakbay na may pananagutan sa lipunan, pangsariling pag-asenso, at pagpapanatili ng kalikasan.
Karaniwang paglalakbay ng ekoturismo ang mga destinasyon na kung saan ang flora, fauna, at kultural na pamana ay ang mga pangunahing pang-akit. Nilalayon ng ekotursimo na magbigay sa turista ng kabatiran sa epekto ng sangkatauhan sa kapaligiran, at ang pagyamanin ang mas malaking pagbibigay halaga sa ating mga natural na tahanan.
Kasama sa programa ng responsableng ekotursimo ang mabawasan ang masamang aspeto ng pangkaraniwan na turismo sa kapaligiran at dagdagan ang kultural na integridad ng mga lokal na mga tao. Samakatuwid, sa pagdadagdag sa pagsusuri ng kapaligiran at kultural na kadahilanan, mahalagang parte ng ekoturismo ay ang pagtataguyod ng pag-resiklo, enerhiya ng kahusayan, konserbasyon ng tubig, at ang paglikha ng oportunidad na pangkabuhayan ng mga lokal na komunidad. Dahil sa mga rason na ito, ang ekotourismo ay naka-aakit ng tagapagtaguyod ng kapaligiran at lipunan na may pananagutan.
Kim Soo-hyun

Personal na Buhay

Isang mahiyaing bata si Kim Soo-hyun noong nasa gitnang paaralan pa siya at hindi inakala ng sino man na papasok siya sa industriya ng pag-aartista. Upang mabago ang kanyang introbertidong personalidad, hinikayat siya ng kanyang ina na kumuha ng klase sa pag-aartista bago siya pumasok sa mataas na paaralan. At sa pamamagitan nito, umusbong ang karera ni Kim ang kanyang pagnanais sa pag-arte. Pagkatapos ay nag-aral siya sa Chung-Ang University kung saan nangibabaw siya sa Agham Pang-teatro at Pelikula at nakilahok sa mga pang-musical katulad ng A Midsummer Night's Dream and Grease.
Pisikang nukleyar

Ang pisikang nukleyar o buturan ay isang bahagi ng pisika na nag-aaral ng nukleyus ng atom. Ang lahat ng mga bagay sa mundo ay binubuo ng mga atom; sila ang pinaka maliliit na bahagi ng isang elementong pangkimika na mayroon pa ring mga pag-aaring katangian ng ganiyong tiyak na elemento. Kapag dalawa o mahigit pang mga atom ang nagsama, lumilikha sila ng nakikilala natin bilang isang molekula, na siyang pinaka maliit na bahagi ng isang kumpuwestong kimikal na mayroon pa ring mga pag-aaring katangian ng ganiyong tiyak na kumpuwesto. Ang pag-unawa sa kayarian ng mga atom ang susi sa mga pag-aaral na katulad ng pisika, kimika, biyolohiya, at iba pa.

Kayarian

Ang mga atom ay binubuo ng mga elektron, mga neutron, at mga proton. Ang mga proton at mga neutron ay nasa loob ng kalagitnaan ng atom, na tinatawag na nukleyus. Ang mga proton at mga neutron ay ang pinaka mabibigat na bahagi ng atom at bumubuo sa karamihan ng masa nito. Ang mga elektron ay gumagalaw sa paligid ng nukleyus nang nakapatulin, na gumagawa ng tinatawag na ulap ng elektron. Ang ulap na elektron ay mayroong isang napaka maliit na masa, subalit bumubuo ito sa karamihan ng puwang ng atom. Ang mga eletron ay mayroong isang negatibong karga, at ang mga proton ay mayroon isang kargang positibo. Ang mga kargang nasa loob ng atom ang dahil kung bakit nananatiling buo ang atom, sa pamamagitan ng pagkakaakit ng mga kargang makuryente na nasa loob ng atom.

Mga pag-aari

Ang mga atom ay mayroong iba't ibang tampok na nagbubukod sa isang atom mula sa isa pa, at nagpapakita kung paanong ang bawat isang atom ay maaaring mabago sa loob ng iba't ibang mga kalagayan. Kabilang sa mga pag-aaring katangiang ito ang bilang na atomiko, bilang na pangmasa, masa at timbang na atomiko, at mga isotopo.

Gumaganap na mga puwersa

Sa loob ng isang atom ay mayroong tatlong mga puwersang pamantungan o pundamental na nagpapanatili ng pagsasama-sama ng mga atom: ang puwersang elektromagnetiko, ang malakas na puwersa, at ang mahinang puwersa. Ang puwersang elektromagnetiko ang nagpapanatili sa pagkakadikit ng mga elektron sa atom. Ang puwersang malakas ang nagpapanatili sa pagsasama ng mga proton at ng mga neutron sa loob ng atom. Ang puwersang mahina ang tumataban o kumokontrol sa kung paano nabubulok ang atom.

Kuwantum

Sa loob ng kaagahan ng ika-20 daantaon, nagkaroon ng suliranin ang mga siyentipiko sa pagpapaliwanag ng kaasalan ng mga atom sa pamamagitan ng kanilang malaganap o pangkasalukuyang kaalaman hinggil sa materya. Kung kaya't upang maharap ang suliraning ito, gumawa sila ng isang bagong paraan upang tanawin ang materya at enerhiya, at tinawag nila itong teoriyang kuwantum. Ipinapaliwanag ng teoriyang kuwantum kung paano gumaganap ang materya kapwa bilang isang partikulo at isang daluyong o alon.
693 Zerbinetta

Ang 693 Zerbinetta ay isang planetang hindi pangunahin.
Kolehiyo ng San Lorenzo

Ang Kolehiyo ng San Lorenzo (tinatawag ding CDSL o San Lo) ay isang pribadong, Katolikong, edukasyonal na institusyon sa Pilipinas na matatagpuan sa Abenida Kongresyonal, Barangay Bahay Toro, Lungsod Quezon at sa Macabebe, Pampanga, na naitatag noong 1988. Ang mga estudyante ng Kolehiyo de San Lorenzo ay kilala bilang "Ruizians/Ruiziano".

Kasaysayan

Ang mga tagapagtatag ng paaralan, sina Cirilo at Annette F. Balgan, ay naka-isip ng isang edukasyonal na institusyon na tutugon sa tawag ng Simbahan para sa mas malaking partisipasyon at kaalaman sa edukasyunal na apostolado. Itinatag nila ang CDSL bilang isang edukasyunal na institusyon na nakatuon sa kabuuang pagbuo ng mga Pilipinong Katolikong kabataan, na tulad ni San Lorenzo Ruiz de Manila, ay mabubuhay sa paglilingkod sa Diyos. Noong Oktubre 18, 1987, habang ang seremonyang kanonisasyon ni San Lorenzo sa St. Peter's Basilica sa Roma ay nagsisimula pa lamang, ang seremonya sa paglalagay ng pundasyon ng CDSL sa Lungsod Quezon ay taimtim na nagpatuloy. Inilaan ng mga tagapagtatag nito ang paaralan kay San Lorenzo para maiparangalan at mapanatili ang alaala ng unang Pilipinong santo at para tularan ng kabataang Pilipino ang kanyang kabanalan na nagdala sa kanya sa pagkasanto. Noong unang taon ng paaralan, 1988, ang gusali ng paaralan ay isang 2-palapag na gusali na may 14 na silid-aralan. Labing-dalawa sa mga ito ay ginawang silid-aralan, isa bilang opisina, at isa para sa serbisyo sa mga mag-aaral.
Saligang Batas ng Pilipinas ng 1943

Ang Saligang Batas ng Pilipinas ng 1943 ang Saligang Batas ng Pilipinas noong Ikalawang Republika ng Pilipinas sa ilalim ng Hapon na pinagtibay ng pangkalahatang asemblea ng KALIBAPI. Ito ay isang pansamantalang saligang batas na papalitan kapag natapos na ang Ikalawang Digmaang Pandaigdig.
Bektor na Euclidiyana

Sa elementaryong matematika, pisika at inhenyeriya, ang isang Bektor na Euclidiyana (Tugano na Euclidiyana) na minsang tinatawag na heometriko o espasyal na bektor ay isang heometrikong obhekto na may parehong magnitudo o haba at direksiyon. Ang isang bektor na Euclidean ay karaniwang kinakatawan ng isang linyang segmento na may depinidong direksiyon o nilalarawang grapikal na isang pana(arrow) na nagdudugtong sa isang inisyal na puntong A sa terminal na puntong B at sinisimbolong
Pamantasang Estatal ng Novosibirsk

Ang Pampamahalaang Unibersidad ng Novosibirsk (Ruso: Новосибирский государственный университет, Ingles: Novosibirsk State University, NSU) ay isa sa mga nangungunang institusyon sa mataas na edukasyon sa Rusya. Ito ay matatagpuan sa Novosibirsk, isang sentrong kultural at industriyal ng Siberia. Ang Unibersidad ay mahalaga sa bansa bilang tagalikha ng akademikong elit sa Rusya. Ang NSU ay nilikha sa prinsipyo ng pagsasanib ng edukasyon at agham, ang pakikilahok ng mga mag-aaral sa mga aktibidad ng pananaliksik at pakikipag-ugnayan sa mga nangungunang siyentipiko sa pagtuturo.
Kokoro wa Itsumo Ramune Shoku

Ang Kokoro wa Itsumo Ramune Shoku ay isang palabas sa telebisyon sa bansang Hapon.
Pambansang Unibersidad ng Rosario

Ang Pambansang Unibersidad ng Rosario (Kastila: Universidad Nacional de Rosario, UNR, Ingles: National University of Rosario) ay isang pampublikong unibersidad sa pananaliksik na matatagpuan sa lungsod ng Rosario, lalawigan ng Santa Fe, Argentina . 
Itinatag ang UNR noong 1968 ng Batas 17.987. Ang fundasyonal na istraktura nito ay binubuo ng maraming mga akademiko at administratibong entidad na kabilang sa kampus ng Rosario ng Pambansang Unibersidad ng Litoral, na itinatag noong 1918.
Sidestreet People

Ang Sidestreet People ay isang palabas sa telebisyon sa Timog Korea.
Itim na Alamat

Ang Itim na Alamat (Kastila: La Leyenda Negra) ay isang uri ng pagtingin sa kasaysayan na lumitaw sa ika-16 na daantaon at nagpapalaganap ng isang masamang larawan ng Espanya. Nagmula ang pagtingin na ito sa iba’t-ibang mga bansang Europeo na naging kalaban ng Espanya sa panahong yaon. Ayon dito, itinuturing ang mga Kastila bilang malupit, mapanghamak, tamad, at makaluma sa mga paniniwala. Inilikha ni Julián Juderías ang katawagang Itim na Alamat noong 1914.

Kasaysayan

Nagsimula ang pagpapalaganap ng Itim na Alamat nang sumulong ang Imperyong Kastila bilang isa sa mga pinakamakapangyarihang bansa. Sa ika-16 na daantaon, nag-umpisa ang panahon ng kolonyalismo at ang pagsakop ng Espanya sa iba’t-ibang mga bahagi ng daigdig, lalo na sa lupalop ng Amerika. Ito ay naging isa sa mga pangunahing paksa ng Itim na Alamat.
Bukod dito, lalo pang lumakas ang katanyagan ng Itim na Alamat sa Digmaan ng Walumpung Taon (1568-1648), na kung saan lumaban ang Espanya sa mga nangaghimagsik na lalawigan ng mga Mabababang Bayan. Ito ay naging karagdagan sa masamang larawan ng Espanya sa hilagang Europa.

Sa Pilipinas

Sa ngayon, makikita rin ang pagkakaroon ng Itim na Alamat sa Pilipinas at sa isipan ng mga Pilipino. Karaniwang masama rin dito ang larawan ng Imperiyong Kastila, una sa lahat dahil sa pagsakop sa mga lupain ng Pilipinas. Bagama’t ang Pilipinas ay kapwang nasakop ng Espanya at ng Estados Unidos, madalas itinuturing ang mga Kastila lamang bilang mga maniniil, at ang mga Amerikano naman bilang mga tagapagpalaya.

Pagsusuri

Hindi pa nawala ang katanyagan at ang paniniwala sa Itim na Alamat hanggang ngayon, ngunit dumami naman ang mga pamimintas dito. Higit sa lahat, pinupuna ang hindi patas na pagkakaugnay ng kolonyalismo sa Espanya lamang, kahit man isa lang ito sa maraming mga bansa ng Europa na nagsisakop sa iba't-ibang mga lupain ng daigdig. Nangakasama naman din sa kolonyalismo pati ang mga bansa na kung saan ay lubhang masama ang pagtingin sa kolonyalismo ng Espanya, tulad ng Gran Britanya o Olanda.
Bukod pa rito, ang Espanya ay ang siyang naging unang bansa sa Europa na gumawa ng batas upang pangalagaan ang mga karapatan ng mga tauhan sa mga isinakop na lupain.
Pamantasang Simon Fraser

Ang Pamantasang Simon Fraser (Ingles: Simon Fraser University), na karaniwang tinutukoy sa bilang SFU, ay isang pampublikong unibersidad sa pananaliksik sa lalawigan ng British Columbia, Canada na may mga kampus sa Burnaby (Main Campus), Surrey, at Vancouver.
Ang SFU ang unang pamantasang Canadian na nakatanggap ng US accreditation at kinikilala ng accrediting body na Northwest Commission on Colleges and Universities.
Ang SFU ay konsistent na nararanggo bilang isa sa mga nangungunang komprehensibong unibersidad sa Canada.
Lawa ng Volta

Ang Lawa ng Volta (nasa 6°30′N 0°0′E) ay ang pinakamalaking imbakan ng tubig sa buong mundo ayon sa area o lawak ng kalatagan, at ang pang-apat ayon sa bolyum o bulto ng tubig.  Matatagpuan itong buo sa loob ng bansang Ghana, at mayroon itong area ng kalatagan na may 8,502 km² (3,275 mga milya kuwadrado).  Nakahimlay ang Lawa ng Volta sa kahabaan ng Meridyanong Greenwich, at anim na degri lamang ng latitud sa hilaga ng ekwador.  Malapit sa bayan ng Yapei ang pinakahilagang dulo ng lawa, at nasa Saplad ng Akosombo ang pinakakatimugan nito, 520 mga kilometro pababa mula sa Yapei.  Pinananatili ng Saplad ng Akosombo ang kapwa Ilog ng Puting Volta at ang Ilog ng Itim na Volta, na dating naging magkatagpo, kung saan nakahimlay ang gitna ng imbakan ng tubig, upang bumuo sa nag-iisang Ilog ng Volta.  Dumadaloy ang pangkasalukuyang Ilog ng Volta mula sa mga labasan ng tubig ng pinagmumulan ng puwersa ng saplad o prinsa at mula rin sa mga kanal na daanan ng umaapaw na tubig papunta sa Karagatang Atlantiko sa pinakatimog ng Ghana.
Let's Go To The Beach

Ang Let's Go To The Beach ay isang palabas sa telebisyon sa Timog Korea.
Hechuan

Ang  Lungsod ng Hechuan   ay isang lungsod sa munisipalidad ng Chongqing sa bansang Tsina.
Shen Hai Rong

Si Shen Hai Rong ay isang artista sa Taiwan.
H.O.T. TV

Ang H.O.T. TV o Hindi Ordinaryong Tsismis TV, ay isang palabas sa telebisyon ng GMA Network na pinalabas noong Agosto 5, 2012 hanggang Abril 8, 2013.
Bank Gothic

Squarish Sans CT

Ang pamilya na tipo ng titik na Squarish Sans ay ginagawa pa lamang noong Setyembre 2014. Ginawa ito upang partikular na bigyan-pansin ang software na may bukas na pinagmulan na makukuha sa ganitong popular na disenyo, at nasa ilalim ng termino ng Open Font License. Una itong pampublikong napamahagi, sa isang preliminaryong ngunit nagagamit na katayuan, kasama ang Aleph One 1.0 noong 2011. Sinundan ito ng DeLuxe Gothic at Morris Sans na naglalaman ng totoong maliit na titik, gayun din ang maliit na kapital, Habang ang ibang mga gupit ay kinabibilangan lamang ng Latin at marahil Siriliko na mga karakter, nag-aalok din ang Squarish Sans ng Griyego, Hebreo, at isang malaking bilang ng di-alpabetiko (halimbawa: pang-matematika) na mga simbolo.
Daang Palibot Blg. 6

Daang C-6

Mayroon isang itinatayong daan na ipinangalang Daang C-6 sa San Mateo, Rizal. Nagsisimula ito sa sangandaan ng Abenida Heneral Antonio Luna at Daang Batasan–San Mateo. Nagsimula ang pagtatayo noong 2017.

Lansangan ng Lawa ng Laguna (Laguna Lake Highway)

Ang nakompletong bahagi ng C-6 sa Taguig ay ang Lansangan ng Lawa ng Laguna, isang daang may apat na linya at haba na 7 kilometro (4.3 milya). Dumadaan ito mula Kalye M.L. Quezon sa Bicutan hanggang Tulay ng Napindan sa ibabaw ng Ilog Pasig malapit sa hangganan sa pagitan ng Taguig at Taytay. Dati itong tinawag na Taguig Road Dike.
Inaprubanan ang proyektong pandaanan para sa Taguig Road Dike noong 2002 na nilalayong dumaan mula South Luzon Expressway sa Muntinlupa hanggang Rizal sa haba ng 9.8 kilometro (6.1 milya). Nagsisilbi rin itong pangontrol ng pagbaha para sa Taguig. Itinayo ito noong 2009 sa baybayin ng Laguna de Bay. Noong Pebrero 2017, pinalawak sa apat na mga linya ang daan at binigyan ito ng Kagawaran ng Pagawaing Bayan at Lansangan (DPWH) ng bagong pangalan na Laguna Lake Highway.
Ipinaplano na iuugnay ang Lansangan ng Lawa ng Laguna sa ipinapanukalang Laguna Lakeshore Expressway Dike.
Syntax

Syntax

Ang Syntax ay isang humanistang sans serif na pamilya ng tipo ng titik na dinisenyo ni Meier noong 1968, at nilabas noong 1969 ng D. Stempel Schriftgießerei na isang foundry ng tipo sa Frankfurt am Main, Alemanya.
Tanoshii Yochien

Ang Tanoshii Yochien ay isang palabas sa telebisyon sa bansang Hapon.
Dibaryon

Ang mga Dibaryon ang isang malaking pamilya ng mga hipotetikal na partikulo na binubuo ng anim na quark ng anumang mga lasa. Ang mga ito ay hinulaan na medyo matatag kapag nabuo. Iminungkahi ng Robert Jaffe ang eksistensiya ng isang posibleng matatag na H dibaryon na may komposisyon ng quark na udsuds na ginawa sa pamamagitan ng pagsasama ng dalawang mga uds hyperon noong 1977.
Ang isang bilang ng mga eksperimento ay iminungkahi upang madetekta ang mga pagkabulok ng dibaryon at mga interaksiyon. Ang ilang mga kandidatong pagkabulok ng dibaryon ay napagmasadan ngunit hindi nakompirma noong mga 1990.
Mayroon isang teoriya na ang kakaibang mga partikulo gaya ng mga hyperon at H dibaryon ay maaaring mabuo sa loob ng isang bituing neutron na magbabago ng rasyong masa-radyus nito sa mga paraang madedetekta. Sa kabaligtaran, ang mga pagsukat ng mga bituing neutron ay nagtatakda ng mga pagtatakda(constraints) sa posibleng mga katangian ng dibaryon. Ang isang teoriya ay nagmumungkahing ang isang malaking praksiyon ng mga neutron ay maaaring maging mga hyperon at magsama sa mga dibaryon sa simulang bahagi ng isang bituing neutron hanggang sa pagguho ng itim na butas. Ang mga dibaryon na ito ay mabilis na matutunaw sa isang quark-gluon plasma habang nangyayari ang pagguho o pumunta sa isang hindi alam sa kasalukuyan na estado ng materya.
San Isidro Ilawod

Si San Isidro Ilawod ay isang santo ng Romano Katoliko.
U

Sa kimika

Sa larangan ng kimika, ginagamit na sagisag ang U para sa elementong uranyo.
Inza, Rusya

Kasaysayan

Itinatag ito noong 1897 bilang isang pamayanan sa paligid ng isang estasyong daangbakal. Ginawaran ito ng katayuang pampamayanang uri-urbano noong 1938, at katayuang panlungsod noong 1946.

Demograpiya

Populasyon: {{{1}}} (Paunang labas ng Sensus ng 2010); 20,288 (Senso 2002); 23,509 (Senso 1989).
Cornetto (sorbetes)

Ang Cornetto (pagbigkas sa wikang Italyano: [korˈnetto]), ibig sabihin ay little horn sa wikang Italyano – isang tatak ng sorbetes na pagmamayari ng Unilever at ibinenta sa ilang internasyonal na mga pangalang subsidiary: Walls's sa UK, HB sa Irlanda, Frigo sa bansang Espanya, atbp. Ilang baryantasyon ng mga produkto ay nabibili pa rin, nagmumula sa base sa gatas na sorbetes hanggang sa maging vegetable fat-based na panghimagas.
Ma Ru Long

Si Ma Ru Long ay isang artista sa Taiwan.
Wikang Koreano

Mga Pangalan

Nakabatay ang mga pangalang ng wikang Koreano sa mga pangalang ng Korea na ginagamit sa Hilagang Korea at Timog Korea.
Sa Timog Korea, ang wika ay kadalasang tinatawag na Hangungmal
(한국말; 韓國말), o sa mas magalang na salitang Hangugeo (한국어; 韓國語) o Gugeo (국어; 國語; na literal na nangangahulugang "pambansang wika").
Sa Hilagang Korea at sa Yanbian Korean Autonomous Prefecture ng Tsina, ang wika ay mas kadalasang tinatawag na (조선말; 朝鮮말), o sa mas pormal na Chosŏnŏ (조선어; 朝鮮語).
Sa kabilang banda, ang mga Koreanong nasa dating USSR, na tinatawag ang kanilang sarili bilang Koryo-saram (고려사람); at Goryeoin (고려인; 高麗人; na literal na, "Mga Tao ng Goryeo") ay tinatawag ang wika bilang Goryeomal (고려말; 高麗말).

Kasaysayan

Nagmula ang mga Koreano sa mga Sinaunang mga Koreano, Lumang Koreano, Gitnang Koreano at Modernong Koreano. Simula nang matapos ang Digmaang Koreano, ang mga kasalukuyang mga Koreano ay nakabuo ng pamantayang wikang Koreano, kasama na dito ang pagkakaiba ng mga bigkas, pag-iiba ng mga pandiwa at talasalitaan.
Monte Sereno, California

Ang Monte Sereno ay isang lungsod sa California, Estados Unidos.
Hagonoy, Taguig

Kasaysayan

Ang kinalalagyan ng nayon ay sa gawing silangan at timog at malapit sa baybayin ng Lawa ng Laguna, kung kaya’t kapag nagkakaroon ng baha, ang tubig ay napapalapit sa mga bahayan, bagama’t ang mga ito ay hingi lumulubog.
Sa mga lumang kasaysayan at sangayon din sa mga matatandang naninirahan sa nayon, ang Hagonoy ay maaaring natigilan ng mga Tsino noong mga unang panahon, bago pa dumating ang mga kastila sa Pilipinas.  Itong bagay na ito ay napapatunayan sa mga paghuhukay at mayroong mga nakukuhang kagamitan sa pagkain, gaya ng mga mangkok, plato, baso, kopa at iba pa na mayroong tatak Tsino.  Tinatayang ang mga kagamitang ito ay sa panahon pa ng Emperador na Intsik na si Ming.
Noong unang Panahon, sinasabing may isang napakalago at naiibang halaman sa nayon na ang pangalan ay “Hagunoy”, kung kaya’t ang nayon ay binigyan ng pangalan sa Hagunoy. Ang laki ng Hagunoy sang-ayon sa senso na ginanap noong unang bahagi ng taon 1980 ay tinatayang isang daan at animnapung (160) ektarya.
Noong unang panahon, ang uri ng mga kabuhayan ng karamihan ng mga tao ay pangingisda dahilan sa malapit sa Laguna de Bay at pagsasaka ng mga bukid kung panahon ng tag-ulan.  Sa panahon naman ng tag-araw, kapag ang tubig ng Laguna de Bay, ay umuurong na, maraming mga tao ang nagtatanim ng mga mais, munggo, melon at pakwan.
Mayroon din mga naninirahan sa nayon na nagtratrabaho sa kawanihan ng pamahalaan at mga pribadong tanggapan.
Sa kasalukuyan, ang Hagonoy ay marami nang mga propesyonal, gaya ng mga doctor, abogado, inhinyero, kimiko, CPA, parmasyotika, guro, narses, at iba pang propesyon.
Mayroong mga taga Hagonoy na natanyag sa larangan ng pampalakasan, military, at politika tulad ng ating butihing kongressman o mambabatas na si Kgg. Dante Osorio Tiñga na nasa hanay ng isa sa “Ten Outstanding Representative ng 1989” at naging chairman of the House of Committee on Corporation and Franchises.  Gayundin po ang ating butihing Alkalde na si Rodolfo P. de Guzman na ang nasa isipan ay mapaunlad ang Taguig.
Sa larangan ng pananampalataya, ang karamihan at tinatayang walumpung porsiyento (80%) ay mga katoliko.  Mayroon ding mga Iglesia ni Kristo, Protestante, Aglipay at iba pa.
1243 Pamela

Ang 1243 Pamela ay isang planetang hindi pangunahin.
Anthony Trujillo

Si Anthony Trujillo ay isang Amerikanong Youtuber. Siya ang Malapit Na Kaibigan nina Paul brothers, Chance Sutton, at ibang pang personalidad.
Ɍ

Ang Ɍ, ɍ, ay isang titik ng alpabetong Latin, ito ay naanyo mula sa titik R na may bar sa isang titik. Ito ay huwag ikalito sa ℞, isang simbolong ginagamit sa medikal na preskripsyon.
Ratio

Sa aritmetika, ratio (bigkas: /réy·syo/; Kastila: razón) ay paghahambing ng 2 bilang na tumutukoy sa paghahambing ng halaga ng unang bilang sa halaga ng ikalawang bilang.

Halimbawa

Paghaluin ang 2 kemikal na A at B at ang ratio ng A sa B ay 5:2. Kung ang panukat na gagamitin ay isang kutsarita(tablespoon), ang limang(5) kutsarita ng kemikal na A ay ihahalo sa dalawang(2) kutsarita ng kemikal na B.
Magat Salamat

Si Magat Salamat (1550-1595)ay ang prinsipe ng Kaharian ng Tondo at ang pangalawang anak ni Raha Lakandula. Ipinagpatuloy niya ang pag-aalsa na sinimulan ni Raha Lakandula ang kanyang ama ang himagsikan laban sa mga Kastila. Noong 1575 dumaong ang barko ni Martin de Goiti, isang mananakop na Espanyol upang makipag-usap sa hari ng Maynila na si Rajah Lakandula. Noong una ay nagkaroon ng maayos na negosasyon sa magkabilang panig nina Lakandula at Martin de Goiti ngunit di nagtagal ay nagkaroon ng isang mainit na labanan sa Bangkusay, Tondo. Sa pamumuno ni Martin de Goiti at mahigit 500 Espanyol natalo nila ang hukbo nina Raha Lakandula at Sulayman na may 100 Pilipino lamang. Muli silang nag organisa ng isang plano laban kay Martin de Goiti pero sa pagkakataong ito ay katulong na nila si Panday Pira, isang Pilipinong panday na gumagawa ng mga espada, kanyon at marami pang kagamitan na may talim na nagbabalak magtayo ng mga kanyon sa bukana ng Ilog de Maynila (Pasig River ngayon). Sa tulong ng mahigit 5000 Pilipinong nakibahagi sa himagsikan 137 lamang ang nasawi sa labanan. Nanalo ang panig nina Magat Salamat laban sa mga Espanyol. Namatay si Magat Salamat habang siya ay nahimbing sa kanyang pagtulog noong taong 1595. Bilang pagpupugay sa kanya isang mababang paaralan sa may Tondo ang ipinangalan sa kanya.
Mga lalawigan ng Algeria

Ang Algeria ay nahahati sa 48 na lalawigan (mga wilaya), 553 na distrito (mga daïra) , at 1,541 na munisipalidad (mga baladiyah).
Taipei

Heograpiya

Ang Lungsod ng Taipei ay matatagpuan sa hilagang Taiwan at kahati ng hangganan nito ang Ilog Xindian sa timog, at ng Ilog Tamsui sa kanluran.
Dahil ang lugar nito ay nasa talampas, ang lungsod ay kadalasang nakakaranas ng mataas na temperatura at alinsangan tuwing buwan ng tag-init, isang problema na pinalala pa ng makapal na bilang ng tao at paggamit ng air-con. Ang klima ay subtropikal.
Zlatníky

Ang Zlatníky ay isang baryo at munisipalidad sa Distritong Bánovce nad Bebravou sa Rehiyong Trenčín ng Slovakia.